<classify> Anna Potinus Dar es salaam Mfuko wa hifadhi ya jamii kwa watumishi wa umma PSSSF, umetoa wito kwa wastaafu kuhakikisha wanafanya uhakiki mara kwa mara na kuachana na tabia ya kupuza ujumbe wa meseji wanaotumiwa kwa lengo la kuwakumbusha kufanya zoezi hilo ili kuepuka usumbufu mbeleni. Wito huo umetolewa leo Jumatano Juni 12, na Meneja Kiongozi Mkuu waMasoko na Uhusiano wa mfuko huo Eunice Chiume, alipotembelea ofisi za NewHabari 2006 Ltd, ambapo amesema kuwa wastaafu 10,500 kati ya 124,500 hawajafanyauhakiki hadi sasa. Wastaafu 10,500 kati ya 124,500 hawajajiakiki hadi leo na hao ndio wanaolalamikakuwa hawajakuta fedha zao, nafikiri hii inatokana na kutokuwa na uelewa autaarifa haziwafikii, na tumeshawaambia watoe taarifa iwapo wameshindwa kujakutokana na kuwa wagonjwa sisi tutawafuata kwasababu hatuwezi kuwafanyiauhakiki bila kuwaona, amesema. Changamoto nyingine ni ya watu kudharau au wengine wanapata ujumbe wasimu lakini wanasahau halafu baadae wasipoona fedha zao wanakuja juu ndio maananinapenda wahakiki kabla hatujasimamisha maana tukifanya hivyo ni lawama pia,amesema. Aidha amesema kuwa wana uhakika wa kuwapata wastaafu hao kwa kuwa iwapohawatatokea ndani ya kipindi kilichotangazwa watasimamisha malipo yao na baadaya hapo wasipomuona mtu huyo ndani ya miezi sita ndipo watachukua hatua yakufuatilia iwapo mtu huyo yupo hai au amekufa.  <topic>: KITAIFA 